ਜੈਨੀਨ ਫੁਲਰ
ਜੈਨੀਨ ਫੁਲਰ (ਜਨਮ 1958)  ਇੱਕ ਕੈਨੇਡੀਅਨ ਕਾਰੋਬਾਰੀ ਅਤੇ ਲੇਖਕ ਹੈ। ਉਹ ਵੈਨਕੂਵਰ, ਬ੍ਰਿਟਿਸ਼ ਕੋਲੰਬੀਆ  ਵਿੱਚ ਲਿਟਲ ਸਿਸਟਰਜ਼ ਬੁੱਕ ਐਂਡ ਆਰਟ ਐਂਪੋਰੀਅਮ ਦੀ ਪ੍ਰਬੰਧਕ ਹੈ ਅਤੇ ਕੈਨੇਡਾ ਕਸਟਮਜ਼ ਨਾਲ ਕਿਤਾਬਾਂ ਦੇ ਸਟੋਰਾਂ ਦੀ ਚੱਲ ਰਹੀ ਲੜਾਈ ਵਿੱਚ ਸੈਂਸਰਸ਼ਿਪ ਵਿਰੋਧੀ ਕਾਰਕੁੰਨ ਵਜੋਂ ਆਪਣੀ ਭੂਮਿਕਾ ਲਈ ਸਭ ਤੋਂ ਵੱਧ ਜਾਣੀ ਜਾਂਦੀ ਹੈ, ਜੋ ਕੈਨੇਡਾ ਦੀ ਸੁਪਰੀਮ ਕੋਰਟ ਵਿੱਚ ਸਮਾਪਤ ਹੋਈ। ਕੇਸ 2000 ਵਿਚ ਲਿਟਲ ਸਿਸਟਰਜ਼ ਬੁੱਕ ਐਂਡ ਆਰਟ ਐਂਪੋਰੀਅਮ ਅਤੇ ਕੈਨੇਡਾ (ਨਿਆਂ ਮੰਤਰੀ) ਦਰਮਿਆਨ ਸੀ।

ਟੋਰਾਂਟੋ, ਓਨਟਾਰੀਓ,  ਵਿੱਚ ਜੰਮੀ ਅਤੇ ਵੱਡੀ ਹੋਈ ਫੁਲਰ ਨੇ ਛੋਟੀ ਉਮਰ ਵਿੱਚ ਹੀ ਲਿੰਗ ਸਮਾਨਤਾ ਦੀ ਵਕਾਲਤ ਕਰਨੀ ਸ਼ੁਰੂ ਕਰ ਦਿੱਤੀ ਸੀ। ਉਹ ਬਾਅਦ ਵਿੱਚ ਟੋਰਾਂਟੋ ਵੂਮੈਨਜ਼ ਬੁੱਕਸਟੋਰ ਦੀ ਇੱਕ ਕਰਮਚਾਰੀ ਸੀ ਅਤੇ 1983 ਵਿੱਚ ਜਦੋਂ ਸਟੋਰ ਨੂੰ ਅੱਗ ਲੱਗੀ ਸੀ ਤਾਂ ਉਹ ਉੱਥੇ ਕੰਮ ਕਰ ਰਹੀ ਸੀ  ਉਹ 1989 ਵਿੱਚ ਵੈਨਕੂਵਰ ਚਲੀ ਗਈ। ਅਗਲੇ ਸਾਲ ਲਿਟਲ ਸਿਸਟਰਜ਼ ਵਿੱਚ ਨੌਕਰੀ ਲੈ ਕੇ, ਅਤੇ ਇੱਕ ਸਰਗਰਮ ਫੰਡਰੇਜ਼ਰ ਅਤੇ ਬੋਲਣ ਦੀ ਆਜ਼ਾਦੀ ਦੀ ਕਾਰਕੁਨ ਬਣ ਗਈ ਕਿਉਂਕਿ ਸਟੋਰ ਨੂੰ ਕਾਨੂੰਨੀ ਲੜਾਈਆਂ ਵਿੱਚ ਖਿੱਚਿਆ ਗਿਆ ਸੀ ਜਦੋਂ ਕੈਨੇਡਾ ਕਸਟਮਜ਼ ਨੇ ਪ੍ਰਕਾਸ਼ਕਾਂ ਤੋਂ ਨਿਯਮਿਤ ਤੌਰ 'ਤੇ ਇਸ ਦੀਆਂ ਸ਼ਿਪਮੈਂਟਾਂ ਨੂੰ ਜ਼ਬਤ ਕੀਤਾ।

2000 ਦੇ ਅਖੀਰ ਵਿੱਚ ਹੰਟਿੰਗਟਨ ਦੀ ਬਿਮਾਰੀ ਦੇ ਨਿਦਾਨ ਤੋਂ ਬਾਅਦ, ਫੁਲਰ ਇਸ ਸਥਿਤੀ ਨਾਲ ਸਬੰਧਤ ਮੁੱਦਿਆਂ 'ਤੇ ਇੱਕ ਕਾਰਕੁਨ ਅਤੇ ਸਪੀਕਰ ਵੀ ਬਣ ਗਈ ਹੈ।

ਲਿਖਤਾਂ 
1995 ਵਿੱਚ, ਉਸਨੇ ਸਟੂਅਰਟ ਬਲੈਕਲੇ ਨਾਲ ਕਿਤਾਬ ਰਿਸਟਰਿਕਟਡ ਐਂਟਰੀ: ਸੈਂਸਰਸ਼ਿਪ ਆਨ ਟ੍ਰਾਇਲ, ਲਿਟਲ ਸਿਸਟਰ'ਜ ਬੈਟਲ ਦਾ ਇੱਕ ਗੈਰ-ਗਲਪ ਬਿਰਤਾਂਤ ਦਾ ਸਹਿ-ਲੇਖਨ ਕੀਤਾ ਅਤੇ ਫ਼ੋਰਬਿਡਨ ਪੈਸੇਜ ਦੀ ਭੂਮਿਕਾ ਲਿਖੀ।

ਫੁਲਰ ਨੇ ਕਈ ਨਾਟਕ ਵੀ ਲਿਖੇ ਹਨ ਅਤੇ ਇੱਕ ਪ੍ਰਦਰਸ਼ਨ ਕਲਾਕਾਰ ਵਜੋਂ ਕੰਮ ਵੀ ਕੀਤਾ ਹੈ।

ਅਵਾਰਡ 
1996 ਵਿੱਚ 8ਵੇਂ ਲਾਂਬਡਾ ਲਿਟਰੇਰੀ ਅਵਾਰਡਾਂ ਵਿੱਚ ਰਿਸਟਰਿਕਟਡ ਐਂਟਰੀ ਅਤੇ ਫ਼ੋਰਬਿਡਨ ਪੈਸੇਜ ਦੋਨਾਂ ਨੇ ਲੈਮੀਜ਼ ਨੂੰ ਜਿੱਤਿਆ, "ਐਡੀਟਰ'ਜ ਚੋਇਸ" ਸ਼੍ਰੇਣੀ ਵਿੱਚ ਫ਼ੋਰਬਿਡਨ ਪੈਸੇਜ ਅਤੇ "ਪਬਲਿਸ਼ਰ'ਜ ਸਰਵਿਸ" ਸ਼੍ਰੇਣੀ ਵਿੱਚ ਰਿਸਟਰਿਕਟਡ ਐਂਟਰੀ ਸ਼ਾਮਿਲ ਕੀਤਾ ਗਿਆ ਸੀ।

ਕੈਨੇਡਾ ਵਿੱਚ ਐਲ.ਜੀ.ਬੀ.ਟੀ. ਸੱਭਿਆਚਾਰ ਅਤੇ ਇਤਿਹਾਸ ਵਿੱਚ ਮਹੱਤਵਪੂਰਨ ਯੋਗਦਾਨ ਪਾਉਣ ਵਾਲੀ ਉਸਦੀ ਭੂਮਿਕਾ ਦੇ ਸਨਮਾਨ ਵਿੱਚ, ਫੁਲਰ ਨੂੰ ਕਿਊ ਹਾਲ ਆਫ਼ ਫੇਮ ਕੈਨੇਡਾ  ਅਤੇ ਦ ਆਰਕਵਿਵਜ਼: ਕੈਨੇਡਾ'ਜ ਐਲਜੀਬੀਟੀਕਿਉ 2+ ਆਰਕਾਈਵਜ਼ ਦੇ ਰਾਸ਼ਟਰੀ ਪੋਰਟਰੇਟ ਸੰਗ੍ਰਹਿ ਦੋਵਾਂ ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਉਸਨੂੰ 2004 ਵਿੱਚ ਸਾਈਮਨ ਫਰੇਜ਼ਰ ਯੂਨੀਵਰਸਿਟੀ ਦੁਆਰਾ ਕਾਨੂੰਨ ਦੀ ਆਨਰੇਰੀ ਡਾਕਟਰੇਟ ਨਾਲ ਵੀ ਸਨਮਾਨਿਤ ਕੀਤਾ ਗਿਆ ਸੀ। 1997 ਵਿੱਚ ਬ੍ਰਿਟਿਸ਼ ਕੋਲੰਬੀਆ ਸਿਵਲ ਲਿਬਰਟੀਜ਼ ਐਸੋਸੀਏਸ਼ਨ ਤੋਂ ਉਦਘਾਟਨੀ ਰੈਗ ਰੌਬਸਨ ਅਵਾਰਡ  ਰਾਈਟਰਜ਼ ਯੂਨੀਅਨ ਆਫ਼ ਕੈਨੇਡਾ ਤੋਂ ਫ੍ਰੀਡਮ ਟੂ ਰੀਡ ਅਵਾਰਡ 2002 ਦੇ ਨਾਲ-ਨਾਲ ਕਈ ਔਰਤਾਂ ਅਤੇ ਐਲ.ਜੀ.ਬੀ.ਟੀ.ਸੰਸਥਾਵਾਂ ਤੋਂ ਪੁਰਸਕਾਰ ਮਿਲੇ ਹਨ।

ਹਵਾਲੇ 

 
ਜ਼ਿੰਦਾ ਲੋਕ
ਕੈਨੇਡਾ ਦੇ ਐਲਜੀਬੀਟੀ ਅਧਿਕਾਰ ਕਾਰਕੁੰਨ
ਜਨਮ 1958